Rólyndis veður um morguninn og frúin byrjaði að kíkja til berja á meðan ég dró á mig vöðlur og reyndi aðeins fyrir mér undan suðurbakka vatnsins . Svo sá ég annan fisk , 1,5 punda urriða . Sannanlega skemmtilegt að fylgjast með henni . Það hafði blundað svolítið í mér að labba með vatninu frá bænum og undir Gíslholtsfjalli , en þar sem einhver lurkur hefur verið í mér síðustu vikur varð ekkert úr því . Það virðist hausta svolítið að mér líkt og náttúrunni , ég labba bara út með vatninu síðar .